عقل لیک بکس لر تولید ایتیلدی. آلدین عقل لیک قهوه ماشینی و تلفن تولید ایتیلرایکن, ایندی ایسه عقل لیک بکس لر تولید ایتیلگن. مسافرت گه کیتگنینگیز ده اوشبو بکس لرنی اوزاق دن کنترول ایتیشینگیز ممکن. شوندای قلیب Android و iOS سیستمی گه ایگه ایکن لیگی سببلی خودی منه شو بکس لرنینگ سمارت یاکه عقل لیک تلفن لر بیلن قفل قلینیشی و آچیلیشی امکانیتی موجود. عینی دمده دسته سی دن اوشلب بکس نینگ قنچه لیک آغیر ایکن لیگی نی هم بیلیش ممکن. اوستی ده گی GPS سیستمی دن فایده له نیب تلفن آرقه لی موقعیتینگیز نینگ قییرده ایکن لیگی نینگ جزئیاتی باره سیده معلومات ایگه سی بولیشینگیز ممکن. ایگه سی نینگ منطقه دن اوزاق له شیشی آرتیدن اوشبو بکس لر اوزی قفل بولیب قاله دی. عینی دمده بکس نینگ موقعیتی نی هم اوستی ده گی سیستم دن فایده له نیب تعقیب ایتیشینگیز ممکن. بوندن تشقری اوزاق مسافه لر گه سفر قلینگنده اوشبو بکس لر ده تلفن لر نی هم آلتی مراتبه گه قدر چارچ ایتیش امکانیتی موجود. ایککی یوز ۶۵ دالر نرخ بیلن ساتیله دیگن اوشبو بکس لرنینگ, میلادی ۲۰۱۵ نچی ییلی آگست آیی ده ساتیلیب باشله نیشی کوتیلماقده.
